**המכללה לביטחון לאומי**

**מחזור מ"ח 2020-2021**

**מפקד המכללות, האלוף איתי וירוב**

**המדריכה הראשית, השגרירה מירב צפרי-אודיז**

**רע''ן הדרכה, סא''ל מתן אור**

**רמ''ד קש''ח רס''ן אליסה פניץ**

**הנדון: סיכום קורס קיץ בינ''ל (3.8-27.8) - מחזור מ''ח**

**1.כללי**

הגעתם המאוחרת של מספר מהמשתתפים הבינ''ל לארץ, בשל אילוצי הקורונה, חייבה את דחייתו וקיצורו של קורס הקיץ, שנמשך בשנה זו ארבעה שבועות בלבד. שניים מן המשתתפים הבינ''ל (מוהיט ורוב) החלו את הקורס בלמידה מרחוק עם הגעתם לארץ, ובהתאם להנחיות בידוד.

סך הכל השתתפו בקורס שישה קצינים בכירים: תא''ל מוהיט מהודו (חיל רגלים), אל''מ ניקולאה מאיטליה (צנחנים), קפטיין (דרגה בעברית) רוב מארה''ב (צי אמריקני – טייס מסוקים), סא''ל ניקוס מיוון (חי''ר), סא''ל טים מארה''ב (מארינס) וסא''ל כריסטיאן מגרמניה (חיל אוויר). שלושה מן המשתתפים כבר ביקרו בארץ מספר פעמים, חוויה הזכורה להם לטובה (ניקולאה, כריסטיאן, טים).

טים הגיע עם רעייתו דיינה ושתי בנותיהם וכריסטיאן הגיע עם חברתו נינה.

עד לפתיחת הקורס השלימו במידה רבה כל המשתתפים את התארגנותם המנהלתית ובכלל זה דיור, רכב וכיו''ב.

הקורס התקיים במרכז הלמידה לבכירים, סביבה נעימה ומתאימה למפגשים אינטימיים מסוג שכזה.

2. מטרות הקורס – מציעה שהכותרות יהיו אחידות בדומה ל"כללי" והמלל לא יהיה בבולטים.

* התאקלמות מהירה והתרשמות ראשונית חיובית עמדו לנגד עיננו בשלב תכנון תכנית הקורס, ששילבה מחד שיעורים תיאורטיים ומאידך סיורים חווייתיים ברחבי הארץ (8 ימים מתוך סך הכול 16). במרבית הסיורים גם שולבה הליכה רגלית שתרמה הן לגיבוש החברתי והן להעצמת החוויה וההיכרות עם הארץ ("הלכתי כאן").
* ארבעת שבועות הקורס אפשרו הכרות טובה עם סביבת מב''ל והאנשים המרכזיים שבמכללה (מפקד, מד''רית, מתן, צוות קש''ח ומדריכים) וכן עם מדדי העבודה הגבוהים בהיבטים הארגוניים השונים.
* הטמעת סגנון ותרבות הדיון במב''ל, במליאה ובצוותים, תוך שימת הדגש על חשיבותה של השאלה.
* טעימה לימודית חווייתית של השפה העברית.

3. במהלך קורס הקיץ ובמסגרת העניין בשיתוף מניסיונם של בוגרים התקיימו ארבעה מפגשים, סביב ארוחת צהריים, עם 7 ממסיימי מחזור מ''ז, כמו גם עם 3 משתתפים ממחזור מ''ח.

4. ב-20 לחודש קיימנו במכללה ארוחת ערב חגיגית לכבוד המשתתפים הבינ''ל בהשתתפות מפקד המכללה, פרופסור יוסי בן-ארצי, סגל המכללה, נספחים צבאיים מהמדינות המשתתפות ועוד.

4. במסגרת שיחת הסיכום שקיימנו עם המשתתפים ב-27 לחודש אוגוסט עלו הנקודות הבאות:-

* ככלל הובעה שביעות רצון מהשגת מטרות הקורס דרך חוויה חושית. מקצת המשתתפים הציעו לכלול בתכנית הקורס הרחבה בנושאים שנדונו כמו למשל הזרמים השונים במגזר החרדי ונושאים נוספים כגון חוקים מרכזיים, מבנה הממשלה והביורוקרטיה. **הובהר למשתתפים כי במהלך השנה הם יקבלו הרחבה בנושאים החברתיים והאחרים.**
* הגם שמאוד נהנו והתרשמו מהביקור בבסיס ההדרכה של ההנדסה הצבאית ביקשו מספר משתתפים להרחיב הביקור ביחידות צה''ל. **הוצגה להם הכוונה לקיים במהלך שנת הלימודים ביקורים ביחידות צה''ל בימי א'.**
* מעבר להרצאה של רח''ט קשרי תרבות ממשרד החוץ לא נחשפו ו/או השתתפו בפעילות תרבותית. **מבינים היטב כי מדובר במגבלות הנובעות מההגבלות שהוטלו במסגרת המאמצים לבלום התפשטות וירוס הקורונה**.
* הציעו לכלול המלצות ומידע כללי לגבי החיים בישראל מעין best practice (מה נהוג להביא כמתנות/שי כשמתארחים בבתים של ישראלים, הסדרי חניה, כללי נהיגה, התנהגות מגדרית וכדומה).
* סא''ל ניקוס מיוון עמד על מספר קשיים מנהלתיים בקליטתו (מטען, תיעוד, הגעת משפחה לביקור) הנובעים בין היתר מעצם היותו הקצין היווני הראשון המשתתף בתכנית הלימודים של מב''ל. **צוות מב''ל והח''מ מסייע לניקוס לסיים ההליכים.**
* הובעה הערכה רבה לתמיכה המנהלתית במהלך קורס הקיץ.

4. סכום

לא נכביר במילים בתיאור חשיבותו ותרומתו של הקורס לקליטת המשתתפים הבינ''ל במב''ל, בנחיתתם הרכה בארץ, ביצירת בסיס מידע ראשוני משותף ובגיבושם כקבוצה. תכנון קורס חווייתי, המשלב התנסויות שונות בכיתה ומחוצה לה, הינה המתודה המועדפת, המעצימה את החוויה והתורמת להבנה טובה ובלתי אמצעית של מהי ישראל.

נושאים לשיפור - הכללת זמן גם ל-best practice – אני חושבת שלא צריך דווקא לייחד לזה זמן במהלך הקורס אלא לשלוח להם ערכת קליטה מבעוד מועד שתכלול גם מידע על המב"ל בכלל (הם דיברו על כך בפעם הקודמת), הכללת סיור לגליל המערבי, העיר חיפה ומתחם האונ', העברת סקירות בוקר בשפה האנגלית (למה הכוונה? חדשות?), הרחבת רשימת המוזמנים לערב החגיגי.

נושאים לשימור – שיעורי העברית (אם ניתן רצוי להרחיב), סיורים ברחבי הארץ לרבות שילוב קטעי הליכה רגליים. קיומו של אירוע חגיגי (ק''פ, ארוחת ערב) במתכונת דומה.

5. כלל צוות מב''ל התגייס ותרם להצלחת קורס הקיץ ולקליטתם המהירה, הטובה והחמה של ששת המשתתפים הבינ''ל, ובראשם רע''ן הדרכה סא''ל מתן אור, קצין הניהול אבי פרטוק וצוותו, מדור קש''ח בראשותה של רס''ן אליסה פניץ וד''ר ענת חן שאירחה אותנו במרכז למידה לבכירים.